น้ำท่วมทำเศรษฐกิจเฉาปีนี้โตแค่1%
คลังระบุไตรมาส4ติดลบมากมั่นใจปีหน้ายังเติบโตได้ถึง5%
29 ธ.ค. 2554

คลังระบุไตรมาส4ติดลบมากมั่นใจปีหน้ายังเติบโตได้ถึง5%
เมืองไทยประกันภัย ประกาศชัดพร้อม “รับประกันภัยธรรมชาติทุกชนิด” เริ่ม 1 ม.ค. 2555
นางนวลพรรณ ล่ำซำ กรรมการผู้จัดการ บริษัท เมืองไทยประกันภัย เปิดเผยว่า บริษัทมั่นใจพร้อมเปิดขายความคุ้มครองภัยธรรมชาติ ประกอบด้วย ภัยน้ำท่วม พายุ ลูกเห็บ และแผ่นดินไหว ได้ตั้งแต่วันที่ 1 ม.ค. 2555 เป็นต้นไป
ทั้งนี้ บริษัทได้ดำเนินการซื้อความคุ้มครองในส่วนของภัยเพิ่มที่คุ้มครองครอบคลุมถึงภัยธรรมชาติทั้งหมด ต่อสัญญากับบริษัทรับประกันภัยต่อในต่างประเทศ ซึ่งมีความมั่นคงเชื่อถือได้ (Reinsurer) เป็นที่เรียบร้อยแล้ว โดยมีข้อจำกัดจำนวนเงินความรับผิดสำหรับภัยธรรมชาติ (Sub Limit for Natural Perils) 
“อัตราเบี้ยประกันภัยนั้น บริษัทกำลังรอการอนุมัติอย่างเป็นทางการจาก คปภ. ซึ่งคาดว่าเบี้ยประกันภัยจะเป็น 1015% โดยประมาณของจำนวนเงินความรับผิดสำหรับภัยธรรมชาติ” นางนวลพรรณ กล่าว 
นางนวลพรรณ กล่าวว่า แนวโน้มการรับประกันภัยทรัพย์สินในปี 2555 จะไม่รวมความรับผิดสำหรับภัยธรรมชาติ ซึ่งเป็นเงื่อนไขปกติของทุกบริษัทประกันภัย 
สำหรับการจ่ายสินไหมจากวิกฤตอุทกภัยในครั้งนี้ บริษัทได้เตรียมความพร้อมทั้งในเรื่องทีมงานและการบริหารสภาพคล่องอย่างเต็มที่ โดยไม่กระทบกับความมั่นคงและฐานเงินกองทุนของบริษัทอย่างแน่นอน โดยเงินกองทุนของบริษัท ณ ไตรมาส 3/2554 บริษัทมีเงินกองทุนสูงกว่าเกณฑ์คณะกรรมการกำกับและส่งเสริมการประกอบธุรกิจประกันภัย (คปภ.) กำหนด 10 เท่า
นายพนัส ธีรวณิชย์กุล กรรมการผู้อำนวยการใหญ่ บริษัท กรุงเทพประกันภัย เปิดเผยว่า บริษัทไม่เคยหยุดขายประกันภัยคุ้มครองภัยธรรมชาติ แม้ว่าที่ผ่านมาจะยังอยู่ระหว่างการเจรจาตกลงต่อสัญญาประกันภัยต่อกับบริษัทประกันภัยต่างประเทศ แต่ทางบริษัทสามารถบริหารจัดการความเสี่ยงได้ และสร้างความมั่นใจให้กับบริษัทประกันภัยต่อคู่สัญญาได้
อย่างไรก็ตาม บางพื้นที่ที่มีความ เสี่ยงสูงหลังจากใช้หลักการพิจารณารับประกันภัยแล้วไม่สามารถรับประกันภัยได้ ก็จะขอสงวนสิทธิในการไม่รับประกันภัย
“เราขายอยู่แล้ว แต่พอเจอน้ำท่วมหนักก็เปลี่ยนมาขายแบบจำกัดความรับผิดชอบ แต่เบี้ยแพงมาก ซึ่งคิดว่า 36 เดือน เบี้ยจะยังสูงอยู่” นายพนัส กล่าว
นายพนัส กล่าวว่า การเจรจากับบริษัทประกันภัยต่อยังไม่จบทุกราย แต่คาดว่าจะสามารถปิดสัญญาได้กับทุกบริษัทภายในวันที่ 29 ธ.ค. 2554 นี้
บริษัท กรุงเทพประกันภัย มีการขายประกันภัยธรรมชาติที่คุ้มครองความเสี่ยง 5 ภัย ประกอบด้วย ภัยน้ำท่วม แผ่นดินไหว ลมพายุ ลูกเห็บ และไฟป่า โดยจำกัดความคุ้มครองให้กับลูกค้ารายย่อยไว้ที่ 20% ของทุนประกันภัย ส่วนลูกค้ารายใหญ่จำกัดความรับผิดไว้ที่ 10% ของทุนประกันภัย และต้องรับผิดชอบค่าเสียหายส่วนแรก 10% ของความเสียหายที่เกิดจากน้ำท่วมตามความคุ้มครองที่ซื้อไว้
ความเสียหายจากน้ำท่วมในครั้งนี้ ลูกค้าของบริษัท กรุงเทพประกันภัย ได้รับความเสียหายจากน้ำท่วมประมาณ 7,500 กรมธรรม์ คาดว่าจะต้องจ่ายค่าสินไหมทดแทน ประมาณ 2.2 หมื่นล้านบาท